pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 3 เมษายน 2563
วันศุกร์ที่ 3 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 3 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19)ประจําวันที่ 3 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่3 เมษายน 2563
1. สถานการณ์ทั่วโลกใน 201ประเทศ 2 เขตบริหารพิเศษ 2 เรือสําราญ ข้อมูลตั้งแต่5 มกราคม –3 เมษายน 2563 (07.00 น.) พบผู้ป่วยยืนยันติดเชื้อจํานวน 1,014,296 ราย เสียชีวิต 52,298 ราย ส่วนประเทศจีนพบผู้ป่วย 81,589 ราย เสียชีวิต 3,318 ราย สหรัฐอเมริกาพบผู้ป่วย 244,230 ราย เสียชีวิต 5,886 ราย อิตาลีพบผู้ป่วย 115,242 ราย เสียชีวิต 13,915 ราย
2. สถานการณ์ในประเทศไทย (2 เม.ย.63 เวลา 16.00 น.) ผู้ป่วยกลับบ้านได้ 76 ราย ผู้ป่วยรายใหม่เพิ่ม 103 ราย นับเป็นลําดับที่ 1,876- 1,978 จําแนกเป็นกลุ่มดังนี้
กลุ่มที่ 1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 48 ราย มีรายละเอียด ดังนี้
1.1 สนามมวย 1 ราย
1.2 สถานบันเทิง 2 ราย
1.3 พิธีกรรมทางศาสนา ประเทศอินโดนีเซีย 6 ราย
1.4 สัมผัสกับผู้ป่วยที่มีรายงานมาแล้ว 39 ราย
กลุ่มที่ 2ผู้ป่วยรายใหม่ จํานวน 44 ราย มีรายละเอียด ดังนี้
2.1 เดินทางจากต่างประเทศ/ชาวต่างชาติ 15 ราย (เป็นคนไทย 7 ราย /ต่างชาติ 8 ราย)
2.2 สัมผัสผู้เดินทางจากต่างประเทศ 2 ราย
2.3 ไปสถานที่ชุมชน 4 ราย
2.4 อาชีพเสี่ยง 13 ราย
2.5 บุคลากรทางการแพทย์ 5 ราย (สะสม 32 ราย)
2.6 อื่นๆ 5 ราย
กลุ่มที่ 3ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 11 ราย
วันนี้ได้รับรายงานผู้ป่วยเสียชีวิตเพิ่ม 4 ราย มีรายละเอียด ดังนี้
รายที่ 1 เป็นชายไทย อายุ 59 ปี อาชีพพนักงานการรถไฟ เข้ารับรักษาตัวที่โรงพยาบาลธรรมศาสตร์ด้วยอาการเหนื่อย เสียชีวิตวันที่ 2 เมษายน 2563 (เป็นผู้เสียชีวิตรายที่ 16)
รายที่ 2 เป็นชายไทย อายุ 72 ปี มีประวัติสัมผัส confirmed case มีประวัติโรคประจําตัวเป็นโรคไตเรื้อรัง เข้ารับรักษาที่โรงพยาบาลราชวิถี เสียชีวิตวันที่ 1 เมษายน 2563 (เป็นผู้เสียชีวิตรายที่ 17)
รายที่ 3 เป็นชายไทย อายุ 84 ปี อาชีพเฝ้าประตูสนามมวย มีโรคประจําตัวเป็น ไตเรื้อรัง ความดัน ไขมันในเลือดสูง หัวใจขาดเลือด และเก๊าท์ เข้ารับรักษาที่โรงพยาบาลกลาง เสียชีวิตวันที่ 2 เมษายน 2563 (เป็นผู้เสียชีวิตรายที่ 18)
รายที่ 4 เป็นชายไทย อายุ 84 ปี มีประวัติไปสนามมวย เข้ารับการรักษาที่ โรงพยาบาลสมเด็จพระปิ่นเกล้า เสียชีวิตวันที่ 2 เมษายน 2563 (เป็นผู้เสียชีวิตรายที่ 19)
โดยสรุปวันนี้ มีผู้ป่วยกลับบ้านแล้ว 581 ราย ยังรักษาในโรงพยาบาล1,378 ราย เสียชีวิตรวม 19 รายรวมมีผู้ป่วยสะสม 1,978 ราย
***********************************3 เมษายน 2563
รัฐบาลไทย-ข่าวทำเนียบรัฐบาล-นายกรัฐมนตรีพร้อมอภิปรายพ.ร.ก. กู้เงิน ดึงภาคประชาชนร่วมตรวจสอบ ย้ำรัฐบาลจะใช้งบประมาณอย่างคุ้มค่า
วันอังคารที่ 26 พฤษภาคม 2563
นายกรัฐมนตรีพร้อมอภิปรายพ.ร.ก. กู้เงิน ดึงภาคประชาชนร่วมตรวจสอบ ย้ํารัฐบาลจะใช้งบประมาณอย่างคุ้มค่า
นายกรัฐมนตรีพร้อมอภิปรายพ.ร.ก. กู้เงิน ดึงภาคประชาชนสามารถร่วมตรวจสอบได้ ย้ํารัฐบาลจะใช้งบประมาณอย่างคุ้มค่า
วันนี้ (26 พ.ค. 63) เวลา 14.00 น. ณ ตึกนารีสโมสร ทําเนียบรัฐบาล ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมเข้าร่วมประชุมสภาสมัยสามัญ ระหว่างวันที่ 27 พ.ค. – 31 พ.ค. 63 โดยจะมีการพิจารณา พ.ร.ก. 4 ฉบับได้แก่ พ.ร.ก. ให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 พ.ร.ก. การให้ความช่วยเหลือทางการเงินแก่ผู้ประกอบวิสาหกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 พ.ร.ก. การรักษาเสถียรภาพของระบบการเงินและความมั่นคงทางเศรษฐกิจของประเทศ พ.ศ. 2563 พ.ร.ก. ว่าด้วยการประชุมผ่านสื่ออิเล็กทรอนิกส์ พ.ศ. 2563 และ ร่าง พ.ร.บ. โอนงบประมาณรายจ่ายพ.ศ. ....โดยในวันพรุ่งนี้ (27 พ.ค. 63) โดยนายกรัฐมนตรีพร้อมด้วยคณะรัฐมนตรีจะเดินทางไปยังรัฐสภาเพื่อทําการอภิปราย
โฆษกประจําสํานักนายกรัฐมนตรีกล่าวถึงการใช้งบประมาณจาก พ.ร.ก. ให้อํานาจกระทรวงการคลังกู้เงิน 1 ล้านล้านบาทนั้น นายกรัฐมนตรีได้สั่งการให้คณะกรรมการกลั่นกรองใช้จ่ายเงินกู้ 1 ล้านล้านบาทพิจาณาโครงการที่มีแบบแผนชัดเจนในการใช้งบประมาณ ทั้งยังต้องมีระบบตรวจสอบหลายส่วน รวมถึงการเปิดให้ภาคประชาชนสามารถตรวจสอบการใช้งบประมาณจากพ.ร.ก. กู้เงิน 1 ล้านล้านบาท โดยรัฐบาลจะนําทุกโครงการที่ดําเนินการเข้าสู่ระบบอิเล็กทรอนิกส์เพื่อดูรายละเอียดและร่วมกันตรวจสอบ ขอยืนยันว่า รัฐบาลจะใช้งบประมาณจาก พ.ร.ก. กู้เงิน 1 ล้านล้านบาทให้เกิดประสิทธิภาพมากที่สุดเพื่อครอบคลุมพี่น้องประชาชนทุกคน
โฆษกประจําสํานักนายกรัฐมนตรีเผยนายกรัฐมนตรีทราบถึงความเดือดร้อนหลังประชาชนหลังการประกาศใช้ พ.ร.ก. ฉุกเฉินฯ รวมถึงการยืดระยะเวลาการประกาศใช้ พ.ร.ก. ฉุกเฉินฯ แต่ต้องจําเป็นต้องคํานึงถึงเหตุผลด้านสาธารณาสุขเป็นหลัก เพื่อบูรณาการทํางานร่วมกันให้มีความเป็นเอกภาพ มีความรวดเร็ว และมีประสิทธิภาพ จึงมีความจําเป็นที่ยังคงต้องใช้ พ.ร.ก. ฉุกเฉินฯ เพื่อกํากับดูแลสถานการณ์ โดยรัฐบาลหวังให้ประชาชนได้รับผลกระทบจากการประกาศใช้ พ.ร.ก. ฉุกเฉินฯ ให้น้อยที่สุด ไม่ใช่เพื่อเหตุผลทางด้านการเมือง
ในช่วงท้าย โฆษกประจําสํานักนายกรัฐมนตรี ยังฝากให้ประชาชนเตรียมความพร้อมสําหรับการผ่อนปรนมาตรการระยะที่ 3 ในช่วงต้นเดือนมิถุนายน รวมถึงอาจมีการผ่อนปรนมาตรการระยะที่ 4 เป็นกิจการ/กิจกรรม ที่มีความเสี่ยงในการแพร่ระบาดของเชื้อไวรัสโควิด-19 โดยขอให้ประชาชนยึดวิถีชีวิตใหม่ (New Normal) เพื่อให้มีความสุขในการดําเนินชีวิตประจําวันด้วย
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส. ดันนวัตกรรมน้ำบาดาล หอถังยักษ์แก้ปัญหาน้ำแล้งเพื่อเกษตรกร
วันพุธที่ 10 มิถุนายน 2563
ทส. ดันนวัตกรรมน้ําบาดาล หอถังยักษ์แก้ปัญหาน้ําแล้งเพื่อเกษตรกร
กระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้อง ร่วมบูรณาการด้านบริหารจัดการน้ําของประเทศ แก้ปัญหาภัยแล้งและการขาดแคลนน้ําอุปโภคบริโภค และน้ําเพื่อการเกษตรแก่ประชาชนพื้นที่ต่างๆ ทั่วประเทศ ดําเนินโครงการศึกษาการพัฒนาน้ําบาดาลเพื่อการเกษตรแป
ทส. ดันนวัตกรรมน้ําบาดาล หอถังยักษ์แก้ปัญหาน้ําแล้งเพื่อเกษตรกร
กระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้อง ร่วมบูรณาการด้านบริหารจัดการน้ําของประเทศ แก้ปัญหาภัยแล้งและการขาดแคลนน้ําอุปโภคบริโภค และน้ําเพื่อการเกษตรแก่ประชาชนพื้นที่ต่างๆ ทั่วประเทศ ดําเนินโครงการศึกษาการพัฒนาน้ําบาดาลเพื่อการเกษตรแปลงใหญ่ในพื้นที่นําร่อง 6 พื้นที่สําเร็จ ได้แก่ จังหวัดกาญจนบุรี ลําพูน เพชรบูรณ์ ยโสธร เลย และสระแก้ว พร้อมส่งมอบให้เกษตรกรได้ใช้ประโยชน์อย่างเต็มประสิทธิภาพ โดย พลเอก ประวิตร  วงษ์สุวรรณ รองนายกรัฐมนตรี เป็นประธานการส่งมอบโครงการนําร่องแห่งแรก ณ บ้านสะอาดหมู่ที่ 6 ตําบลน้ําสวย อําเภอเมือง จังหวัดเลย
วันนี้​ ( 10 มิถุนายน 2363) เวลา 08.45 น. พลเอก ประวิตร วงษ์สุวรรณ รองนายกรัฐมนตรี พร้อมด้วย นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ลงพื้นที่จังหวัดเลย เพื่อติดตามโครงการเจาะบ่อน้ําบาดาลเสริมให้กับแหล่งน้ําดิบเพื่อแก้ไขปัญหาน้ําอุปโภคบริโภค โดยกดปุ่มเปิดน้ํากินน้ําใช้ ณ จุดจ่ายน้ํางวงช้างให้ประชาชนพร้อมมอบน้ําดื่มสะอาดให้ตัวแทนประชาชน ณ เทศบาลนาโป่ง ตําบลนาโป่ง  อําเภอเมือง จังหวัดเลย หลังจากนั้น รองนายกรัฐมนตรีฯ และคณะได้เดินทางไปเป็นประธานในพิธีเปิดและส่งมอบบ่อน้ําบาดาลพร้อมระบบกระจายน้ําเพื่อการเกษตรแปลงใหญ่ให้กับนายกเทศมนตรีตําบลน้ําสวย อําเภอเมือง จังหวัดเลย เพื่อให้เกษตรกรได้ใช้ประโยชน์ต่อไป
พลเอกประวิตร วงษ์สุวรรณ รองนายกรัฐมนตรี เปิดเผยว่า รัฐบาลมีความห่วงใยประชาชนที่กําลังเผชิญกับสถานการณ์ภัยแล้งอยู่ในขณะนี้ จึงได้เร่งสั่งการให้ทุกหน่วยงานที่เกี่ยวข้องดําเนินการแก้ไขและบรรเทาปัญหาการขาดแคลนน้ํา ไม่ว่าจะเป็นน้ําอุปโภคบริโภค หรือน้ําเพื่อการเกษตร เพื่อให้ทุกคนทุกพื้นที่สามารถผ่านพ้นปัญหาภัยแล้งปีนี้ไปได้ และจะต้องคิดค้นเพื่อหาวิธีกักเก็บน้ําฝนให้ได้มากที่สุด เพื่อรองรับกับฤดูแล้งหน้าที่จะมาเยือนในปีต่อไป สําหรับโครงการน้ําบาดาลเพื่อการเกษตรแปลงใหญ่ที่กรมทรัพยากรน้ําบาดาลได้ริเริ่มทําในพื้นที่ 6 จังหวัดนั้น นับว่าเป็นนวัตกรรมด้านการพัฒนาน้ําบาดาลของประเทศไทยที่จะเป็นต้นแบบให้นําไปใช้ในการแก้ไขปัญหาภัยแล้ง และการขาดแคลนน้ํากับพื้นที่อื่นๆ ให้ได้ประโยชน์สูงสุด ทั้งในด้านจํานวนของประชาชนหรือเกษตรกรที่ได้รับประโยชน์ พื้นที่ที่ได้รับประโยชน์ รวมถึงปริมาณน้ําบาดาลที่มีให้ใช้อย่างเพียงพอตลอดทั้งปี อย่างไรก็ตาม หลังจากการส่งมอบโครงการให้แก่กลุ่มเกษตรกรไปแล้ว ผู้นําท้องถิ่น ไม่ว่าจะเป็น นายก อบต. กํานัน ผู้ใหญ่บ้าน จะต้องทําความเข้าใจกับประชาชนและกลุ่มเกษตรกรว่า การใช้น้ําบาดาลเพื่อการเกษตรแปลงใหญ่แบบนี้ จะต้องช่วยกันดูแลรักษา และเน้นปลูกพืชใช้น้ําน้อย แต่ขายได้ราคาสูง ดังนั้น เมื่อเกษตรกรมีรายได้มากขึ้น คุณภาพชีวิตก็จะดีขึ้นตามไปด้วย ปัญหาการย้ายถิ่นฐานไปทํางานที่อื่นก็จะน้อยลง ทําให้ครอบครัวมีความสุขและความอบอุ่นเมื่อได้อยู่ร่วมกันอย่างพร้อมหน้า
รัฐบาลไทย-ข่าวทำเนียบรัฐบาล-SME D Bank ร่วมช่วยเหลือผู้ประกอบการ SMEs แจกคอร์สเรียนออนไลน์สายธุรกิจ ฟรี! [กระทรวงการคลัง]
วันพฤหัสบดีที่ 9 เมษายน 2563
SME D Bank ร่วมช่วยเหลือผู้ประกอบการ SMEs แจกคอร์สเรียนออนไลน์สายธุรกิจ ฟรี! [กระทรวงการคลัง]
SME D Bank ร่วมช่วยเหลือผู้ประกอบการ SMEs แจกคอร์สเรียนออนไลน์สายธุรกิจ ฟรี!
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ช่วยเหลือลูกค้าธนาคาร และผู้ประกอบการเอสเอ็มอีทั่วไป ที่ได้รับผลกระทบจากวิกฤตการณ์โควิด 19 ทั้งทางตรงและทางอ้อม โดยเปิดหลักสูตร E-learning เกี่ยวกับธุรกิจ 4 หลักสูตร ให้เรียนฟรี ผ่านระบบออนไลน์ เพื่อพัฒนาทักษะระหว่างอยู่บ้าน โดยแต่ละหลักสูตรล้วนมีเนื้อหาเข้มข้น สั้น กระชับ เข้าใจง่าย เหมาะกับการเรียนรู้ได้ด้วยตัวเอง ประกอบด้วย
1. ศาสตร์การวางแผนเชิงกลยุทธ์ สร้างธุรกิจให้ติดปีก (Business Plan)
2. การวางแผนธุรกิจด้วยกระดาษแผ่นเดียว (Business Model Canvas)
3. บัญชีง่ายๆสําหรับผู้บริหาร 1 (Accounting for Non-Accountant)
4. บัญชีง่ายๆ สําหรับผู้บริหาร 2 (Advanced Accounting for Non-Accountant)
ผู้ที่สนใจเข้าร่วมโครงการสามารถลงทะเบียนผ่านออนไลน์ ได้ที่https://bit.ly/2xAPWboตั้งแต่วันนี้ - 15 เมษายน 63 ฟรีไม่มีค่าใช้จ่าย รับจํานวนจํากัด ขอสงวนสิทธิ์การรับเข้าร่วมกิจกรรมตามลําดับการสมัครลงทะเบียน
สอบถามข้อมูลเพิ่มเติมได้ที่ฝ่ายส่งเสริมกิจกรรมพัฒนาผู้ประกอบการ โทร. 081-483-5524
Facebook Page : powersmethai (ศูนย์นวัตกรรมทางเทคโนโลยี) Line : @powersmethai
#คลังรวมใจสู้ภัยโควิด19
รัฐบาลไทย-ข่าวทำเนียบรัฐบาล-สธ. - ศธ. ลงนามความร่วมมือพัฒนาหลักสูตร กศน. กัญชาและกัญชงศึกษา
วันอังคารที่ 28 มกราคม 2563
สธ. - ศธ. ลงนามความร่วมมือพัฒนาหลักสูตร กศน. กัญชาและกัญชงศึกษา
กระทรวงสาธารณสุข กระทรวงศึกษาธิการ ลงนามบันทึกความร่วมมือ พัฒนาหลักสูตร “กัญชาและกัญชงศึกษา เพื่อใช้เป็นยาอย่างชาญฉลาด” สําหรับจัดการเรียนการสอนของสํานักงานส่งเสริมการศึกษานอกระบบและการศึกษาตามอัธยาศัย (กศน.)
กระทรวงสาธารณสุข กระทรวงศึกษาธิการ ลงนามบันทึกความร่วมมือ พัฒนาหลักสูตร “กัญชาและกัญชงศึกษา เพื่อใช้เป็นยาอย่างชาญฉลาด” สําหรับจัดการเรียนการสอนของสํานักงานส่งเสริมการศึกษานอกระบบและการศึกษาตามอัธยาศัย (กศน.) เพื่อสร้างองค์ความรู้ ทักษะในการใช้ทางการแพทย์อย่างถูกกฎหมาย
วันนี้ (28 มกราคม 2563) ที่กระทรวงสาธารณสุข จ.นนทบุรี ดร.กนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานพิธีลงนามความร่วมมือ การนําความรู้เกี่ยวกับกัญชาและกัญชงทางการแพทย์ไปพัฒนาหลักสูตร “กัญชาและกัญชงศึกษา เพื่อใช้เป็นยาอย่างชาญฉลาด” ระหว่างกระทรวงสาธารณสุข โดยนายแพทย์สุขุม กาญจนพิมาย ปลัดกระทรวงสาธารณสุข และกระทรวงศึกษาธิการ โดยนางรักขณา ตัณฑวุฑโฒ รองปลัดกระทรวงศึกษาธิการ
กระทรวงศึกษาธิการได้กําหนดนโยบายพัฒนาหลักสูตรเกี่ยวกับกัญชา ตามนโยบายรัฐบาลที่กําหนดให้มีการพัฒนาเทคโนโลยีการใช้กัญชา กัญชงในทางการแพทย์ อุตสาหกรรมทางการแพทย์ และผลิตภัณฑ์อื่นๆ เพื่อสร้างรายได้ให้แก่ประชาชน ไม่ให้เกิดผลกระทบทางสังคม และต้องปฏิบัติตามที่กฎหมายบัญญัติไว้อย่างเคร่งครัด ซึ่งสํานักงานปลัดกระทรวงศึกษาธิการ ได้ดําเนินการพัฒนาหลักสูตรรายวิชา ทช 33098 “กัญชาและกัญชงศึกษา เพื่อใช้เป็นยาอย่างชาญฉลาด” สําหรับการจัดการเรียนการสอนในสํานักงานส่งเสริมการศึกษานอกระบบและการศึกษาตามอัธยาศัย (กศน.) เพื่อให้ความรู้และทักษะที่ถูกต้องในการใช้กัญชาและกัญชงเป็นยารักษาโรค รวมถึงสร้างภูมิคุ้มกัน และติดอาวุธทางปัญญาให้แก่ผู้เรียนของ กศน. และประชาชนทั่วไป
กระทรวงสาธารณสุขได้พัฒนานวัตกรรมเพื่อนํามาใช้ประโยชน์ทางการแพทย์ ขณะนี้ ได้มีการปลูก ผลิต และสกัดนํามาเป็นยารักษาผู้ป่วยถูกต้องตามกฎหมาย ทั้งการแพทย์แผนปัจจุบัน การแพทย์แผนไทยและการแพทย์ทางเลือก พร้อมที่จะบูรณาการความรู้ ประสบการณ์ถ่ายทอดให้กับภาคีเครือข่าย เพื่อเป็นแหล่งข้อมูลที่จะนําไปพัฒนาด้านวิชาการ งานวิจัย และหลักสูตรต่างๆ เพื่อประโยชน์ทางการศึกษา การลงนามความร่วมมือในครั้งนี้ กระทรวงสาธารณสุข จะสนับสนุนการพัฒนาหลักสูตรในการจัดการเรียนการสอนของ (กศน.) เพื่อสร้างองค์ความรู้ ความเข้าใจที่ถูกต้องเกี่ยวกับการใช้กัญชาและกัญชงในการรักษาทางการแพทย์ ให้กับนักศึกษา ประชาชน โดยจะสนับสนุนข้อมูลทางการแพทย์เรื่องกัญชาและกัญชง สนับสนุนวิทยากรให้ความรู้ ส่งเสริมพัฒนาคุณภาพวิชาการ งานวิจัย และพัฒนาหลักสูตรเพื่อประโยชน์ทางการศึกษา รวมทั้งร่วมจัดกิจกรรมอื่นๆ ที่เกี่ยวข้อง
*********************** 28 มกราคม 2563
รัฐบาลไทย-ข่าวทำเนียบรัฐบาล-SME Development Bank บริหารสภาพคล่องเยี่ยม ต้นทุนลดฮวบ ช่วยกดดอกเบี้ยกู้ต่ำสุดในระบบ ช่วย SMEs
วันศุกร์ที่ 13 มกราคม 2560
SME Development Bank บริหารสภาพคล่องเยี่ยม ต้นทุนลดฮวบ ช่วยกดดอกเบี้ยกู้ต่ําสุดในระบบ ช่วย SMEs
ปี 2559 ที่ผ่านมา ธนาคารปรับกลยุทธ์ในด้านการบริหารต้นทุนทางการเงินให้มีประสิทธิภาพมากยิ่งขึ้น
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) เปิดเผยว่า ปี 2559 ที่ผ่านมา ธนาคารปรับกลยุทธ์ในด้านการบริหารต้นทุนทางการเงินให้มีประสิทธิภาพมากยิ่งขึ้น โดยเฉพาะด้านเงินฝากที่มีการเพิ่มจํานวนรายลูกค้าเงินฝากทั้งจากหน่วยงานราชการ รัฐวิสาหกิจ และบริษัทเอกชน ทําให้สัดส่วนของเงินฝากต่อรายลดลง และไม่เกิดการกระจุกตัวของเงินฝากกับรายใดรายหนึ่ง ส่งผลให้ความเสี่ยงในการบริหารเงินฝากของธนาคารลดลง บริหารเงินได้ง่ายขึ้น และมีสภาพคล่องดีขึ้น ทําให้ธนาคารสามารถลดอัตราดอกเบี้ยเงินกู้ร้อยละ 1.785 ให้แก่ผู้ประกอบการ SMEs ได้มากขึ้นเป็นจํานวนเงิน 14,663 ล้านบาท อาทิ โครงการสินเชื่อ SMEs บัญชีเดียว ที่มีอัตราดอกเบี้ยปีแรกเพียง 5% ซึ่งต่ํากว่าอัตราดอกเบี้ยขั้นต่ํา MLR 6.785% โดยผู้ประกอบการได้รับการอนุมัติสินเชื่อโครงการฯจํานวนกว่า 6,000 ราย วงเงินรวมกว่า 13,600 ล้านบาท โครงการสินเชื่อ Factoring คู่ค้าเอกชน อัตราดอกเบี้ย 4.99% และโครงการสินเชื่อ Smile Factoring ระยะที่ 2 สําหรับลูกหนี้การค้าราชการ รัฐวิสาหกิจ มหาวิทยาลัยของรัฐ และบริษัทที่จดทะเบียนในตลาดหลักทรัพย์ อัตราดอกเบี้ย 3.99% ซึ่งถือเป็นอัตราดอกเบี้ยเงินกู้ที่ต่ําที่สุดในระบบวงเงินรวมกว่า 1,063 ล้านบาท ทําให้ผู้ประกอบการ SMEs ที่กู้ยืมผ่านธนาคารมีต้นทุนทางการเงินที่ลดลง ถึงมูลค่า 261.7 ล้านบาทต่อปี สามารถนําเงินมาหมุนเวียนในกิจการได้มากขึ้น และเพิ่มศักยภาพให้กิจการดําเนินต่อไปได้ไม่ติดขัด
อย่างไรก็ตาม ธนาคารได้รับความไว้วางใจจากหน่วยงานราชการ รัฐวิสาหกิจ และบริษัทเอกชน ที่นําเงินมาฝากอย่างต่อเนื่อง เนื่องจากหน่วยงานดังกล่าวเล็งเห็นถึงศักยภาพของธนาคารในการบริหารจัดการ แม้ว่าธนาคารจะยังอยู่ในแผนฟื้นฟูฯ ถือว่าเป็นการช่วยผู้ประกอบการ SMEs อีกทางหนึ่งด้วย โดย ณ สิ้นปี 2559 ธนาคารมียอดรวมเงินฝากจํานวนกว่า 89,752 ล้านบาท เพิ่มขึ้นร้อยละ 4 เมื่อเทียบกับปี 2558
ในปี 2560 ธนาคารจะยังคงเดินหน้าบริหารสภาพคล่องให้มีประสิทธิภาพยิ่งขึ้น เพื่อให้ธนาคารมีต้นทุนการเงินที่ต่ําลง โดยคํานึงความเสี่ยงในการบริหารจัดการด้วย พร้อมสามารถออกผลิตภัณฑ์สินเชื่อที่ตอบสนองต่อความต้องการของผู้ประกอบการ SMEs โดยในปีนี้ธนาคารมีโครงการสินเชื่อ SMART SMEs บัญชีเดียวสําหรับผู้ประกอบการบุคคลที่เปลี่ยนสถานะเป็นนิติบุคคลจดทะเบียนบัญชีเดียว วงเงิน 10,000 ล้านบาท อัตราดอกเบี้ยถูก ซึ่งจะมีงานแถลงข่าวเปิดตัวโครงการในเร็วๆ นี้
ข้อมูลเพิ่มเติมติดต่อ : ฝ่ายสื่อสารองค์กรและกิจกรรมเพื่อสังคม โทร. 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-บสย. เดินหน้ามาตรการ “ต่อเติม เสริมทุน SMEs สร้างไทย” กระตุ้นเศรษฐกิจภาคใต้ชายแดน
วันจันทร์ที่ 20 มกราคม 2563
บสย. เดินหน้ามาตรการ “ต่อเติม เสริมทุน SMEs สร้างไทย” กระตุ้นเศรษฐกิจภาคใต้ชายแดน
บสย. รับมอบนโยบาย เดินหน้ามาตรการ “ต่อเติม เสริมทุน SMEs สร้างไทย” กระตุ้นเศรษฐกิจ กลุ่มจังหวัดภาคใต้ ชายแดน (นราธิวาส ยะลา ปัตตานี) ร่วมประชุมหารือหัวหน้าส่วนงานราชการและรัฐวิสาหกิจ พร้อมนําคณะตรวจเยี่ยมกิจการผู้ประกอบการ SMEs
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วยคณะผู้บริหาร ให้การต้อนรับ นายสันติ พร้อมพัฒน์ รัฐมนตรีช่วยว่าการกระทรวงการคลัง คณะผู้บริหารการคลัง ประจําจังหวัดในพื้นที่กลุ่มจังหวัดภาคใต้ชายแดน คณะผู้ช่วยรัฐมนตรี ที่ปรึกษารัฐมนตรี และผู้ตรวจราชการกระทรวงการคลัง ในโอกาสเดินทางไปประชุมคณะรัฐมนตรีอย่างเป็นทางการนอกสถานที่ ณ จังหวัดนราธิวาส และการประชุมหารือหัวหน้าส่วนราชการและรัฐวิสาหกิจในกลุ่มจังหวัดภาคใต้ชายแดน เพื่อรับทราบภาพรวมเศรษฐกิจ ศักยภาพ และข้อเสนอแนะจากภาคเอกชน ก่อนการประชุม “ครม.สัญจร จังหวัดนราธิวาส” โดย บสย. ได้นําเสนอภาพรวมของผู้ประกอบการ SMEs ภาคใต้ชายแดน และมาตรการสนับสนุนผู้ประกอบการ SMEs ของ บสย. ในที่ประชุมดังกล่าว
พร้อมกันนี้ ดร.รักษ์ วรกิจโภคาทร และคณะผู้บริหาร บสย. ให้การต้อนรับ ผู้ช่วยรัฐมนตรีประจํานายกรัฐมนตรี (ปฎิบัติงานกระทรวงการคลัง) นายชาญกฤช เดชวิทักษ์ และผู้ช่วยรัฐมนตรีกระทรวงการคลัง นายชื่นชอบ คงอุดม ในโอกาสเดินทางมาตรวจเยี่ยมกิจการผู้ประกอบการ SMEs จํานวน 2 ราย ซึ่งได้รับการส่งเสริมและสนับสนุนการเข้าถึงสินเชื่อ และการค้ําประกันสินเชื่อจาก บสย. ได้แก่ ร้านนูนูห์ อินเตอร์เนชั่นแนล จําหน่ายเสื้อผ้าสําเร็จรูปมุสลิม และเครื่องประดับ มีสาขาในจังหวัดนราธิวาส ปัตตานี ยะลา และกระบี่ และส่งออกไปประเทศมาเลเซีย และจีน และร้านโอเค เฟอร์นิเจอร์ จําหน่ายเครื่องใช้เฟอร์นิเจอร์และชุดเครื่องนอน โดยยังได้รับฟังข้อคิดเห็น และข้อเสนอแนะจากผู้ประกอบการ SMEs ทั้ง 2 ราย เมื่อวันที่ 20 มกราคม 2563 ณ จังหวัดนราธิวาส
รัฐบาลไทย-ข่าวทำเนียบรัฐบาล-สุขอนามัยง่ายๆ เพื่อป้องกันโควิด-19
วันพฤหัสบดีที่ 20 สิงหาคม 2563
สุขอนามัยง่ายๆ เพื่อป้องกันโควิด-19
แปรงฟันทุกครั้งหลังรับประทานอาหาร
รัฐบาลไทย-ข่าวทำเนียบรัฐบาล-สมอ. เชือดท็อปส์ มาร์เก็ต ต่อจากเซเว่น อีเลฟเว่น หลังตรวจสอบพบขาย “เฟซชิลด์” แสดง เครื่องหมาย มอก. โดยไม่ได้รับอนุญาต เตรียมขยายผลต่อห้างอื่น คาดยังมีอีกมาก
วันอังคารที่ 26 พฤษภาคม 2563
สมอ. เชือดท็อปส์ มาร์เก็ต ต่อจากเซเว่น อีเลฟเว่น หลังตรวจสอบพบขาย “เฟซชิลด์” แสดง เครื่องหมาย มอก. โดยไม่ได้รับอนุญาต เตรียมขยายผลต่อห้างอื่น คาดยังมีอีกมาก
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม เปิดเผยว่า  สมอ. เชือดท็อปส์ มาร์เก็ต ต่อจากเซเว่น อีเลฟเว่น หลังตรวจสอบพบขาย “เฟซชิลด์” แสดง เครื่องหมาย มอก. โดยไม่ได้รับอนุญาต เตรียมขยายผลต่อห้างอื่น คาดยังมีอีกมาก
สมอ. ขยายผลจับ “เฟซชิลด์” หรือหน้ากากป้องกันละอองน้ําลาย ในท็อปส์ มาร์เก็ต หลัง ตรวจสอบพบขาย “เฟซชิลด์” แสดงเครื่องหมาย มอก. โดยไม่ได้รับอนุญาต ให้เก็บออกจากชั้นวาง ทุกสาขา และเตรียมขยายผลต่อห้างอื่น หากพบจะดําเนินการตามกฎหมายทันที
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม เปิดเผยว่า สมอ. ได้ ส่งทีมเจ้าหน้าที่เข้าตรวจสอบที่ร้านจําหน่ายสินค้า ท็อปส์ มาร์เก็ต โรบินสัน สาขาซีคอน บางแค หลังพบ เบาะแสว่า มีการวางขายเฟซชิลด์ หรือหน้ากากป้องกันละอองน้ําลาย ในห้างดังกล่าว จากการตรวจสอบ พบว่ามีการวางขายเฟซชิลด์ จํานวน 16 ชิ้น ที่ฉลากสินค้าระบุเครื่องหมายมาตรฐานผลิตภัณฑ์ อุตสาหกรรม ของเล่น มอก. 685-2540 นําเข้าจากต่างประเทศ โดย บริษัท ไอคิดส์ 888 จํากัด ซึ่งเป็น บริษัทเดียวกับที่ สมอ. ยึดอายัดมาจากเซเว่น อีเลฟเว่น เมื่อต้นสัปดาห์ที่ผ่านมา จึงดําเนินการยึดอายัดไว้ ทั้งหมด เพื่อดําเนินการตามกฎหมายต่อไป พร้อมแจ้งให้ บริษัท เซ็นทรัล ฟูด รีเทล จํากัด เจ้าของเฟรนด์ ไชส์ร้านท็อปส์ มาร์เก็ต เรียกคืนสินค้าดังกล่าว และให้นําออกจากชั้นวางในท็อปส์ มาร์เก็ต ทุกสาขาโดย เร่งด่วน
เลขาธิการ สมอ. กล่าวเพิ่มเติมว่า การตรวจจับในครั้งนี้ เป็นการขยายผลต่อจากการยึดอายัดเฟซ ชิลด์ ของบริษัท ไอคิดส์ 888 จํากัด ในร้านเซเว่น อีเลฟเว่น เมื่อสัปดาห์ก่อน ซึ่งขณะนี้อยู่ระหว่างดําเนินการ ตามกฎหมาย สําหรับกรณีนี้เป็นความผิดต่างกรรมต่างวาระซึ่งบริษัทที่นําเข้าสินค้าดังกล่าวจะมีความผิด ฐานใช้เครื่องหมายมาตรฐานโดยไม่ได้รับอนุญาต มีโทษจําคุกไม่เกิน 1 ปี หรือปรับไม่เกิน 1 ล้านบาท หรือ ทั้งจําทั้งปรับ ส่วนร้านจําหน่ายที่นํามาวางขาย มีความผิดฐานจําหน่ายสินค้าที่ใช้เครื่องหมายมาตรฐานโดย ไม่ได้รับอนุญาต มีโทษจําคุกไม่เกิน 6 เดือน หรือปรับไม่เกิน 5 แสนบาท หรือทั้งจําทั้งปรับ จึงขอเตือนให้ ร้านจําหน่ายตรวจสอบสินค้าให้รอบคอบก่อนที่จะนํามาวางขาย เพราะ มอก. 685-2540 เป็นมาตรฐานที่ ครอบคลุมสินค้าประเภทของเล่น ซึ่งเป็นสินค้าที่ สมอ. ควบคุม แต่เฟซชิลด์ไม่ได้อยู่ในข่ายของเล่น จึงไม่ สามารถแสดงเครื่องหมาย มอก. ดังกล่าวได้ ซึ่งการกระทําดังกล่าวสร้างความเข้าใจผิดให้กับพี่น้อง ประชาชนเกี่ยวกับคุณภาพของสินค้า ทั้งนี้ สามารถตรวจสอบข้อมูลสินค้าที่ สมอ. ควบคุมได้ที่ ww.tisi.go.th หรือ www.facebook.com/tisiofficial หรือโทร. 02 202 3517-8, 02 202 3429
นายวันชัยฯ กล่าวอีกว่า “สมอ. เตรียมขยายผลต่อห้างอื่นๆ ซึ่งคาดว่ายังมีอีกมาก จึงขอเตือน ไปยังร้านจําหน่าย ทั้งที่อยู่ในห้างสรรพสินค้า ร้านสะดวกซื้อ และร้านจําหน่ายทั่วไป ให้ตรวจสอบสินค้าใน ร้านของท่าน หากอยู่ในข่ายให้รีบนําออกจากชั้นวางทันที ทั้งนี้ การดําเนินการดังกล่าวของ สมอ. เป็นไป ตามนโยบายของรัฐมนตรีว่าการกระทรวงอุตสาหกรรม (นายสุริยะ จึงรุ่งเรืองกิจ) เพื่อคุ้มครองให้ประชาชน ได้ใช้สินค้าอย่างปลอดภัย”
รัฐบาลไทย-ข่าวทำเนียบรัฐบาล-การบินไทยยังคงอำนวยความสะดวกแก่ผู้โดยสารระหว่างหยุดทำการบินชั่วคราว [กระทรวงคมนาคม]
วันศุกร์ที่ 3 เมษายน 2563
การบินไทยยังคงอํานวยความสะดวกแก่ผู้โดยสารระหว่างหยุดทําการบินชั่วคราว [กระทรวงคมนาคม]
การบินไทยยังคงอํานวยความสะดวกแก่ผู้โดยสารระหว่างหยุดทําการบินชั่วคราว
จากสถานการณ์การแพร่ระบาดของเชื้อไวรัสโควิด-19 ที่ทวีความรุนแรงไปทั่วทุกภูมิภาคในโลก ทําให้บริษัท การบินไทยฯ มีความจําเป็นต้องยกเลิกเที่ยวบินทุกเส้นทางเป็นการชั่วคราว ตั้งแต่วันที่ 1 เมษายน ถึงวันที่ 31 พฤษภาคม 2563 ประกอบกับรัฐบาลประกาศพระราชกําหนดการบริหารราชการในสถานการณ์ฉุกเฉินฯ เมื่อวันที่ 25 มีนาคม 2563 บริษัทฯ จําเป็นต้องให้พนักงานหยุดปฏิบัติหน้าที่เป็นการชั่วคราว ตั้งแต่วันที่ 4 เมษายน ถึงวันที่ 31 พฤษภาคม 2563 เพื่อช่วยป้องกันการแพร่ระบาดของไวรัสโควิด-19 ด้วยการรักษาระยะห่างทางสังคม (Social Distancing) ทั้งนี้ บริษัทฯ ตระหนักดีว่ายังมีผู้โดยสารและลูกค้าที่มีความต้องการติดต่อกับการบินไทย บริษัทฯ จึงอํานวยความสะดวกในระหว่างหยุดทําการบิน ดังนี้
1. การจําหน่ายบัตรโดยสาร สามารถติดต่อได้ที่ สํานักงานหลานหลวง ในวันจันทร์ - ศุกร์ เวลา 08.00 - 17.00 หยุดทําการวันเสาร์ - อาทิตย์ และวันหยุดนักขัตฤกษ์
2. การสํารองที่นั่ง สามารถติดต่อได้ที่ THAI Contact Center โทร. 0-2356-1111 ตลอด 24 ชั่วโมง
3. ร้าน Puff & Pie ติดต่อได้ที่
3.1 อาคารรักคุณเท่าฟ้า โทร. 0-2973-4345 ทุกวัน เวลา 06.00 - 20.00 น.
3.2 สํานักงานหลานหลวง โทร. 0-2288-7079 ในวันจันทร์ - ศุกร์ เวลา 06.00 - 16.00 น.
รวมทั้งสามารถติดต่อร้าน Puff & Pie สาขาต่างๆ อาทิ สาขาโรงพยาบาลรามาธิบดี และโรงพยาบาลจุฬาลงกรณ์ ได้ที่ Facebook Fanpage: Thai Catering และ Instagram: thaicateringofficial
4. คลังสินค้า สามารถติดต่อได้ที่ THAI Cargo Contact Center โทร. 0-2137-4200 ตลอด 24 ชั่วโมง
ผู้โดยสารสามารถดําเนินการเปลี่ยนแปลงบัตรโดยสารได้ด้วยตนเองได้ที่เว็บไซต์ thaiairways.com หรือติดตามข้อมูลข่าวสารได้ที่ช่องทาง Social Media อย่างเป็นทางการของบริษัทฯ ได้แก่ Facebook Fanpage: Thai Airways, Line Official: @ThaiAirways, Twitter: @ThaiAirways และ Instagram: ThaiAirways
ทั้งนี้ การอํานวยความสะดวกในด้านต่างๆ ได้รับความร่วมมือ ร่วมใจจากพนักงานที่มีจิตอาสาจากหน่วยงานต่างๆ ของบริษัท การบินไทยฯ ที่สมัครใจมาอํานวยความสะดวกให้ผู้โดยสารในช่วงที่บริษัทฯ หยุดทําการบิน และหวังว่าผู้โดยสารจะเข้าใจในสถานการณ์ที่เกิดขึ้น ซึ่งส่งผลกระทบต่อทุกสายการบินทั่วโลก บริษัทฯ พร้อมกลับมาให้บริการเต็มรูปแบบตามปกติอีกครั้งในทันทีหลังสถานการณ์คลี่คลาย และต้องขออภัยในความไม่สะดวกมา ณ โอกาสนี้